രാജ്യാന്തര വിമാനത്താവള കമ്പനിയായ സിയാലിന് ചരിത്ര നേട്ടം . ഒരു സാമ്പത്തിക വർഷം ഒരു കോടി യാത്രക്കാർ ഉപയോഗിച്ച വിമാനത്താവളമെന്ന അപൂർവ്വ നേട്ടമാണ് സിയാൽ സ്വന്തമാക്കിയത് . ആഭ്യന്തര യാത്രക്കാരുടെ എണ്ണത്തിൽ ഈ സമ്പത്തിക വർഷം 23 ശതമാനം വളർച്ചയാണ് സിയാൽ കൈവരിച്ചത് . 19 വർഷത്തെ പ്രവർത്തന ചരിത്രത്തിൽ സിയാൽ ഒരു സാമ്പത്തിക വർഷം ഒരു കോടി യാത്രക്കാരെ കൈകാര്യം ചെയ്യുന്നത് ഇതാദ്യമാണ് . 175 പേരുമായി ചെന്നൈയിൽ നിന്നും ഇൻഡിഗോ വിമാനം പറന്നിറങ്ങിയതോടെയാണ് ഈ നേട്ടം സ്വന്തമായത് . കഴിഞ്ഞ സാമ്പത്തിക വർഷം 96.63 ലക്ഷം പേരായിരുന്നു - ആഭ്യന്തര - രാജ്യാന്താര യാത്രക്കാരായെത്തിയത് . ചരിത്ര നേട്ടത്തിലേക്ക് പറന്നിറങ്ങിയ യാത്രക്കാരെ സിയാൽ എം . ഡി വി . ജെ കുര്യന്റെ നേതൃത്വത്തിൽ വിമാനത്താവളത്തിൽ സ്വീകരിച്ചു